Преговори 27.11.06

Д-р Любомир Киров:

Логиката на тази система е такава, че тя не работи вече трета година. И когато говорим за диспансерно болни, не работи още повече, защото диспансерно болният се води при съответния специалист, който поема назначаването на изследванията, съгласно Наредбата за диспансеризации, и общопрактикуващият няма ангажимент да издава никакви документи, свързани с тази дейност, нито пък има заложен такъв стандарт. Общопрактикуващият лекар, когато води диспансеризацията, това го знаете, има съответния лимит за такива изследвания и такава еднократна консултация (не стандарт, защото при диспансеризацията говорим за лимити). Оттам нататък не може той да издаде, за да свърши това, което по диспансеризацията трябва да свърши колегата. Когато става дума за състояние, което е диспансерно и се води от някой колега, общопрактикуващият лекар няма начин като остро състояние да го издаде това направление, защото се дублират две диагнози. Ето ви го казуса. И затова има и други варианти, които може би, като говорим за бюджет, ще коментираме и ще помислим съобразно средствата, с които разполагате.


И още една реплика. Уважавам загрижеността на Здравноосигурителната каса за интереса на пациентите, който е и наш интерес. Здравноосигурителната каса разпределя средствата, събрани от здравноосигурителни вноски. Нека да не полага допълнителни грижи и за личния бюджет на пациента. Нека да се знае, че бюджетът на Здравната каса е такъв, какъвто е - недостатъчен и да видим какво с него може да се свърши най-добре.

- - - - 

Договорът между колеги, които са се организирали и дежурят, нито е обединение, нито е сдружение, нито нищо. Те работят на едно и също място  и имат график. Въпросът ми е: искате да вършим работа или да измисляме неща, които да имитират дейност и да пречат на нещо, което е работило досега?

- ----

За спешната помощ


Ако говорим за този проблем, първо, съгласно стратегията на правителството до 2012 година, където се казва, че трябва да се заплаща за дейности, а капитацията остава. Дейностите в проекта на Касата не бяха завишени, а бе въведена нова дейност т.нар. “неотложна помощ”. Ако е дейност, първо трябва да има ясна дефиниция и какво съдържа като елементи. Такава няма. Таксата за профилактичен преглед е ясна. Има вътре 5 неща или 10 или 20 и се плаща толкова.  Тука няма. Това пак казвам: за стратегията това е нов вид капитационно плащане. 

На всички е ясно, че капитационното заплащане е най-лесният начин да се бюджетират и да се управляват парите. Това е сигурна сума, която е фиксирана. Там проблеми няма. Но това е другият начин да се осигурят “недосегаеми” пари, които са заложени в тази сума за тези 900 или 700 хиляди души в повече. 6700 хиляди по данни на НЗОК са били българските граждани, които са били здравно осигурени през 2006 година. Сега изведнъж станаха 7500 хиляди! Може би това са щастливите възвръщенци от Евросъюза, върналите се емигранти. Т.е. въвежда се нов вид вътрешно капитационно заплащане, в което влизат и тези, които са неизрядните платци в системата – неосигурените. Въвежда се капитационно, а се нарича дейност. Ако е дейност, трябва да има цена.


През  2003 година от Националния статистически институт е взета информацията, която сочи, че прегледите в Спешна помощ, спешните прегледи постоянно растат, а намаляват неотложните. Това е периодът, в който отпаднаха неосигурените, които търсят спешна помощ, защото е безплатна и безотказна, защото иначе не могат да ползват тази услуга. Няма данни, събрани от НОИ и общопрактикуващите лекари, няма ги и НЗОК колко неотложни случая има обслужени в общомедицинска практика. И няма как, защото там домашните посещения не са само неотложни. Няма и такава графа и досега не съществуваше. Защо? Защото в Наредба 40 основният пакет за първична извънболнична медицинска помощ от 200-та дейности, 180 от които са в капитацията, които са платени по 5 стотинки… Въобще терминът “неотложна помощ” не съществува. Няма го. И досега Министър Матеев не можà да ми отговори на въпроса терминът какво казва. Между другото разтвори пет такива дебели книги и не намери данни. Така че това нещо и досега се е извършвало, каквото и да е то.


Нека да седнем да помислим. В същото време ние от една година говорим, че профилактичният преглед, този обем, който е заложен в наредбата, цитонамазки, гинекологични прегледи – нито е ефективен, нито струва толкова. Това е въпрос на една промяна в три реда. Има ресурс, с който да се осъществи, колегите гинеколози да поемат тази част и да направят наистина ефективен и достъпен прегледа. В същото време, вместо да направим това, ние хвърляме едни средства някъде и не ни е ясно защо, което работи досега. 

Аз съм категорично против да се намесва НЗОК в начина, по който ние ще разпределяме средствата, след като не ги получи, след като вече те са наши. Това е пазарна икономика, колко ще платя аз на този или онзи, това е въпрос на преговори, както с вас сега преговаряме. Значи това е абсолютно недопустимо. 

И трябва да формираме цена на тази дейност. Защото това е дейност, това са повиквания, които са непредвидими, нерегулируеми, неконтролируеми, никой не знае колко са повикванията. Ако вземем средното число от четири години на тези неотложни прегледи и разделим 13 500 хиляди на тях, цената на един преглед, уважаеми колеги, се получава 129 лева! Ако ще го пишем като дейност там, нека да пишем: повикване неотложна помощ при такива и такива изисквания струва 129 лева.  Така е. Говоря принципно. Ето ги тука и табличките. 

И нека да не говорим, че лоши били лекарите. Мисля, че лекарите си вършат добре работата и се стараят. Нека да помогнем – говоря въобще – нека да има стимул и в едните, и в другите, за да се върши работата.


Говорим за изследвания. Защо трябва в един профилактичен преглед да има утайка, която знаем какво – нищо не означава. Може преди три месеца да го е заболял зъб и  ще му се ускори утайката. Защо трябва да има левкоцити, хемоглобини, а да няма, да речем, друг вид изследвания, като холестерол при ……., което е рисков фактор въобще за сърдечно-съдовите заболявания. Ако говорим за прагматизъм, това няма да коства повече пари.


Що се отнася за неотложната помощ, ние категорично не сме съгласни да се заделят в отделно перо ето с тези основания. Да, в Закона за здравното осигуряване чл. 45 ал.1 т.5 пише, че се заплаща неотложна дейност. Но защо 5 години не се спазва този Закон - да се заплаща тази дейност? Защо все още няма дефиниция за тази дейност и сега изведнъж се изважда тук?

Това означава 200 вида дейности, включително профилактика, диспансерно болни и наблюдение, изписване на медикаменти и всичко да се реализира 24 часа в денонощието! Тук задавам въпроса: спешна медицинска помощ при сключен  договор с нея (практиката) – не може ли да направи всичко това?

Защото е крайно време да се разбере, че тази специалност “обща медицина” има своя специфика и че тия хора, като едни мулета, вършат 60%, включително и аз, от здравната услуга, колкото и да е незначителна.

- - - 

Освен това, това ще изисква бюджета да усвоим, без да остават излишъци. Защото крайно време е да се види и да се търси отговорност за това, защо не се усвоява даден бюджет? Защо е планиран така, че да има излишъци?


А по отношение на груповите практики, те са малко в България, ние имаме специално изследване. А те са малко затова, защото да работиш в групова практика, няма съществени преференции. А такива могат да бъдат създадени, без да има проблем да се групират хората. 

Това са неистини, които говориш! Извинявай, миналата година капитацията вие правите капитацията 90 стотинки, сега я правите 67, слагате 7 стотинки и казвате, че я завишавате! Аз просто ще изляза за малко, защото на такива абсолютни лъжи не искам да присъствам!

